КОМИ РЕСПУБЛИКАСА КАНАЛАН СÖВЕТЛÖН

ШУÖМ

**Коми Республикалöн Каналан Сöветса Аппарат йылысь панас йылысь**

«Коми Республикаса Каналан Сöвет йылысь» Коми Республикаса Оланпаслöн 18 статья серти, «Коми Республикалöн Каналан Сöветса депутатлöн статус йылысь» Коми Республикаса Оланпаслöн 29 статья серти Коми Республикаса Каналан Сöвет шуис:

1. Вынсьöдны Коми Республикалöн Каналан Сöветса Аппарат йылысь панас тайö Шуöм дорö содтöд серти.

2. Тайö Шуöм вынсялö сiйöс примитан лунсянь.

Коми Республикалöн

Каналан Сöветса Веськöдлысь М.Д.Истиховская

Сыктывкар

2011 вося урасьöм тöлысь 17 лун

IV-9/38 №

Коми Республикалöн Каналан Сöветса

2011 во урасьöм тöлысь 17 лунся IV-9/38 №-а шуöм дорö

содтöд

**Коми Республикалöн Каналан Сöветса Аппарат йылысь**

**панас**

1. **Панас**

1. Коми Республикалöн Каналан Сöветса Аппарат (водзö – Аппарат) – Коми Республикаса канму орган, кодi аслас уджöн отсалö Коми Республикаса Каналан Сöветлы (водзö – Каналан Сöветлы), сылöн Президиумлы, комитетъяслы, пыр уджалысь да недыр кадколастö уджалысь комиссияяслы (водзö – Каналан Сöветса органъяслы), депутатъяслöн öтувъяслы (фракцияяслы, депутатъяслöн котыръяслы) да Каналан Сöветса депутатъяслы Россия Федерацияса Оланподулöн да Коми Республикаса Оланподулöн, федеральнöй оланпасъясöн да Коми Республикаса оланпасъясöн, Каналан Сöветса Уджаланартöн (водзö – Уджаланарт) да Каналан Сöветса инöда мукöд актöн сетöм уджмогъяс збыльмöдöмын.

Аппарат лоö юридическöй кывкутысьöн, сылöн эм торъя эмбур, банкъясын рöштшöт да быдлунъя тшöтъяс, Коми Республикаса канму канпаса гöгрöс печать.

2. Аппарат аслас уджын мыджсьö Россия Федерацияса Оланподулö да Коми Республикаса Оланподулö, федеральнöй оланпасъясö да Коми Республикаса оланпасъясö, Уджаланартö да Каналан Сöветса инöда мукöд актö, тайö Панасö.

3. Аппаратлöн уджöн öтув веськöдлö Коми Республикалöн Каналан Сöветса Веськöдлысь, кор сiйö абу – Коми Республикалöн Каналан Сöветса Веськöдлысьöс вежысьяс пиысь öти уджмогъяс юклöм серти, а Аппаратлöн уджöн веськыда веськöдлö – Коми Республикаса Каналан Сöветлöн Аппаратса Юрнуöдысь (водзö – Аппаратса Юрнуöдысь).

4. Аппарат аслас удж серти сетö отчёт Каналан Сöветлы. Аппарат öтув уджалö Коми Республикаса Юралысьлöн да Коми Республикаса Правительстволöн Администрациякöд да Коми Республикаса олöмö пöртысь власьт мукöд органкöд, Коми Республикаса канму органъяскöд, Коми Республикаын меставывса асвеськöдлан органъяскöд.

1. **Аппаратлöн шöр могъяс да уджъяс**

1. Аппаратлöн шöр могъяс:

1) Каналан Сöветлысь, сылöн органъяслысь да Каналан Сöветса депутатъяслысь удж инöдöн да юöрöн да анализ боксянь могмöдöм;

2) Каналан Сöветлысь, сылöн органъяслысь да Каналан Сöветса депутатъяслысь удж документъясöн, котыртöмöн да юöрöн да технология боксянь могмöдöм;

3) Каналан Сöветлысь удж сьöмöн, материалöн да техникаöн могмöдöм;

4) Россия Федерацияса оланпастэчас серти канму гусятор, ас пасйöдъяс да гуся юöр видзöмöн могмöдöм.

2. Аппарат сылы сетöм могъяс збыльмöдöм могысь пöртö олöмö татшöм уджъяс:

1) могмöдö Каналан Сöветлысь, сылöн органъяслысь да Каналан Сöветса депутатъяслысь удж инöдöн, котыртöмöн, юöрöн да анализ боксянь, документъясöн, сьöмöн, материалöн да техникаöн да юöрöн да технология боксянь;

2) дасьтö Каналан Сöветса да сылöн органъясса чукöртчылöмъяс;

3) Каналан Сöвет тшöктöм серти дасьтö Коми Республикаса оланпас балаяс;

4) пырöдчö Коми Республикаса оланпас балаяс да Каналан Сöветса шуöм балаяс дасьтöмö;

5) нуöдö öтувъя удж оланпас вöзъян инöда субъектъяскöд наöн Коми Республикаса оланпас акт балаяс да Каналан Сöветса шуöм балаяс, оланпас вöзйöмъяс Каналан Сöветö пыртан ногö кутчысьöм серти;

6) корö оланпас балаяс да эксперт уджъяс нуöдöмö наука учреждениеяс, учёнöйясöс да специалистъясöс, пырöдчö Каналан Сöветлы видлалöм вылö воöм оланпас балаяслысь экспертиза нуöдöмö;

7) оформитö Коми Республикаса оланпасъяс, Каналан Сöветса шуöмъяс, Коми Республикалöн Каналан Сöветса Веськöдлысьлысь тшöктöмъяс;

8) могмöдö урчитöм ногöн Коми Республикаса прокуратураö Каналан Сöветса шуöмъяс ыстöм юалöмъяс серти, кутшöмъясöс пасйöма «Нормативнöй инöда актъяслысь да нормативнöй инöда акт балаяслысь коррупциялы паныд экспертиза нуöдöм йылысь» Федеральнöй оланпаслöн 3 статьяса 2 юкöнын;

9) котыртö условиеяс Каналан Сöветса органъяслöн öтсöгласа уджалöм могысь, наöн канму власьт федеральнöй органъяскöд, Коми Республикаса канму власьт органъяскöд, Коми Республикаса канму органъяскöд, Коми Республикаын меставывса асвеськöдлан органъяскöд öтувъя удж нуöдöм могысь;

10) примитö мераяс Каналан Сöветса депутатъяслöн бöрйысьысьяскöд бöрйысян кытшъясын уджалан условиеясöн могмöдöм серти;

11) пырöдчö Каналан Сöветса да сылöн органъясса помшуöмъяс збыльмöдöмын, пöртö олöмö Коми Республикалöн Каналан Сöветса Веськöдлысьлысь, а кор сiйö абу - уджмогъяс юклöм серти Коми Республикалöн Каналан Сöветса Веськöдлысьöс вежысьлысь тшöктöмъяс да мукöд поручение;

12) коставлытöг юöртö Каналан Сöветса удж йылысь Öтуввезын Каналан Сöветлöн официальнöй сайтын, йöзöс юöртан средствоясын;

13) збыльмöдö канму заказ (вузöс нуöдöм кындзи) лöсьöдöм, йöзöдöм серти канму закажитысьлысь уджъяс, кырымалö урчитöм удж юкöнын канму могъяс вылö тöвар вайöм серти, уджъяс вöчöм серти, услугаяс сетöм серти канму контрактъяс;

14) пырöдчö Каналан Сöветса да сылöн органъясса компетенцияö пырысь юалöмъяс серти конференцияяс, семинаръяс, конгрессъяс, выставкаяс да мукöд мероприятие нуöдöмö либö котыртö татшöмсяма мероприятиеяс;

15) дасьтö вöзйöмъяс, медтодическöй материалъяс, инструкцияяс, пытшкöс правилöяс сылöн веськöдлöм улö пырысь юалöмъяс серти;

16) котыртö делопроизводство нуöдöм;

17) дорйö юöр (ас пасйöдъяс, гуся юöр) Россия Федерацияса оланпастэчас серти;

18) дорйö канму гусяторйö пырысь юöръяс Россия Федерацияса оланпастэчас серти;

19) могмöдö Каналан Сöветлысь да сылöн органъяслысь парламенткостса удж;

20) туялö, öтувтö да пыртö уджö Россия Федерацияса субъектъяслöн канму власьт оланпас пыртысь (бöрйöм) органъясса аппаратъяслысь уджалан опыт.

1. **Аппаратлысь удж котыртöм**

1. Аппаратöн веськöдлö Аппаратса Юрнуöдысь, кодöс индöны чинö да вештöны чинысь Коми Республикаса оланпас серти.

2. Аппаратса Юрнуöдысь:

1) веськöдлö Аппаратлöн уджöн да ачыс кывкутö Аппаратлы сетöм могъяс да ассьыс уджъяс збыльмöдöмысь;

2) юклö аслас вежысьяс костын могъяссö;

3) урчитö Аппаратса тэчас юкöдувъяслысь уджалан ногсö, вынсьöдö на йылысь панасъяс;

4) ладмöдö да видзöдö Аппаратса тэчас юкöдувъяслöн удж бöрся;

5) котыртö удж Каналан Сöветö воöм гижöда да ас сёрниöн шыöдчöмъяс серти;

6) петкöдлö Аппаратöс Россия Федерацияса канму власьт органъяскöд, Коми Республикаса канму власьт органъяскöд, Россия Федерацияса мукöд субъекткöд, Россия Федерацияса канму органъяскöд да Коми Республикаса канму органъяскöд, Коми Республикаын меставывса асвеськöдлан органъяскöд, организацияяскöд, öтйöза öтувъяскöд да гражданакöд;

7) йöзöдö тшöктöмъяс, вынсьöдö инструкцияяс, служебнöй урчитöм арт, панасъяс, правилöяс, чина регламентъяс, сетö тшöктöмъяс;

8) дасьтö сылöн компетенцияö пырысь юалöмъяс серти тшöктöм балаяс да сетö найöс видлавны Коми Республикалöн Каналан Сöветса Веськöдлысьлы;

9) вынсьöдö Аппаратлысь тэчас да штат тэчас;

10) кырымалö юридическöй кывкутысьяскöд да торъя йöзкöд Каналан Сöветлысь да сылöн Аппаратлысь удж могмöдöмкöд йитчöм уджъяс вöчöм (могмöсъяс сетöм) вылö сьöма да овмöсса сёрнитчöмъяс;

11) кырымалö служебнöй контрактъяс да уджалан сёрнитчöмъяс, урчитöм ногöн индö чинö да вештö чинысь Аппаратса уджалысьясöс;

12) могмöдö канму гражданскöй служащöйясöн Аппаратын канму гражданскöй служба нуöдöм канму гражданскöй служба йылысь оланпастэчас серти;

13) котыртö аслас компетенция серти Аппаратса уджалысьясöс конкурсöн бöрйöм, аттестуйтöм, Коми Республикаса канму гражданскöй служащöйяслы класснöй чинъяс сетöм;

14) ошкö урчитöм ногöн Аппаратса бура уджалысь уджалысьясöс, сетö налысь нимъяссö почёт нимъяс, класснöй чинъяс сетöм могысь, канму, ведомствоса наградаясöн да отличие пасъясöн ошкöм могысь;

15) кыскö урчитöм ногöн Аппаратса уджалысьясöс дисциплинарнöй кывкутöмö;

16) могмöдö оланпастэчас серти Аппаратса уджалысьяслысь уджсö öпастöм условиеясöн да удж дорйöмöн;

17) збыльмöдö мукöд уджмог, мый йитчöма Аппаратса уджöн.

3. Аппаратын индалöны канму гражданскöй службаса чин нимъяс Коми Республикаса канму гражданскöй службаса чин реестр серти.

4. Аппаратса Юрнуöдысьöн вынсьöдöм Аппаратса штат тэчасö вермöны пыртны чинъяс, кодъяс оз пырны канму гражданскöй служба чинъясö.

5. Аппаратса Юрнуöдысьлöн эмöсь вежысьяс, кодъяс вермöны юрнуöдны Аппаратса тэчас юкöдувъясöн.

6. Аппаратса Юрнуöдысьöс вежысьясöс, Аппаратлöн тэчас юкöдувъясса юрнуöдысьясöс, Аппаратса уджалысьясöс индö чинö да вештö чинысь Аппаратса Юрнуöдысь.

7. Аппаратса Юрнуöдысьöс вежысьяс веськöдлöны да видзöдöны тэчас юкöдувъяслöн удж бöрся, а сiдзжö збыльмöдöны мукöд удж на костын могъяс юклöм серти.

8. Аппаратлöн тэчас юкöдувъясса юрнуöдысьяс могмöдöны наöн веськöдлан тэчас юкöдувъяслы сетöм могъяс збыльмöдöм, налöн уджалысьясöн лöсялана чина могъяс олöмö пöртöм.

9. Канму гражданскöй службаса чинын уджалысь Аппаратса уджалысьяслысь инöдъяссö, могъяссö да кывкутöмсö урчитöны канму гражданскöй служба йылысь оланпастэчасöн.

Канму гражданскöй службаса чинö пырттöм чинын уджалысь Аппаратса уджалысьяслысь инöдъяссö, могъяссö да кывкутöмсö урчитöны уджалан оланпастэчасöн.

10. Аппаратса уджалысьяслы сьöмöн, пенсияöн могмöдöмсö, мукöд мынтöмсö, а сiдзжö налöн шойччöг кадколастсö да сетан ногсö, канму мукöд гарантиясö урчитöны да сетöны Россия Федерацияса оланпастэчас да Коми Республикаса оланпастэчас серти.

11. Аппаратлысь уджсö сьöмöн да материалöн да техникаöн могмöдöны öчереднöй финансöвöй во вылö Коми Республикаса республиканскöй сьöмкуд йылысь Коми Республикаса оланпасын торъя стрöкаöн урчитöм рöскод мында.

12. Аппаратсö служебнöй жыръясöн, транспортöн могмöдö Коми Республикаса Юралысьöн уполномочитöм орган.

13. Аппаратса уджалысьяс асласныс уджын мыджсьöны канму гражданскöй служба йылысь оланпастэчасöн урчитöм юрподувъяс вылö.

Аппаратса уджалысьяслы инмöны дзескöдöмъяс да кутöдъяс, кодъясöс урчитöма Россия Федерацияса канму гражданскöй служба йылысь федеральнöй оланпастэчасöн.

Коснырева Е.Г., 8977 пас